Mestské zastupiteľstvo v Košiciach

Uznesenie
z XXIV. rokovania Mestského zastupiteľstva v Košiciach,
zo dňa 14. apríla 2014                                    číslo: 972

Prevod nehnuteľností medzi mestom Košice a DPMK, a.s. z dôvodu hodného osobitného zreteľa formou zámeny bez finančného vyrovnania       

Mestské zastupiteľstvo v Košiciach
podľa § 9 ods. 2 písm. c), 9a ods. 8 písm. e) zákona č. 138/1991 Zb. o majetku obcí v znení neskorších predpisov, § 6 ods. 2 písm. b) a § 29 ods. 1 písm. a), b) Štatútu mesta Košice

schvaľuje

prevod pozemkov registra KN-C parc. č. 1068, zastavané plochy a nádvoria s výmerou    52799 m2 v k. ú. Poľov, parc. č. 1918/1, ostatné plochy s výmerou 25231 m2 v k. ú. Šaca a parc. č. 1918/2, ostatné plochy s výmerou 11187 m2 v k. ú. Šaca vo vlastníctve mesta Košice zámenou bez finančného vyrovnania za technické zhodnotenie majetku vo vlastníctve Dopravného podniku mesta Košice, akciovej spoločnosti, Bardejovská 6, Košice,              IČO: 31 701 914, ktoré bolo zrealizované na majetku mesta Košice z finančných prostriedkov akciovej spoločnosti. Technické zhodnotenie sa týka majetku mesta, ktorý bude dotknutý projektmi integrovanej koľajovej dopravy a modernizácie električkových tratí v meste Košice, financovanými z prostriedkov EÚ:

•	Električková trať Senný trh – VSE (spodok)
•	Električková trať Senný trh – VSE (zvršok)
•	Električková trať Senný trh – VSE (zvršok-siete)
•	Električková trať VSE – Železničná stanica (zvršok)
•	Električková trať VSE – Železničná stanica (spodok)
•	Rekonštrukcia koľajových križovatiek na Československej armády (zvršok)
•	Rekonštrukcia koľajových križovatiek na Československej armády (spodok)
•	Mazníky na rekonštrukcii koľajových križovatiek na Československej armády
•	Meniareň „C“ (pri krytej plavárni)
•	Električková trať Tr. SNP 3., 4., 5 (stavba od Bardejovskej po Amfiteáter – oba prejazdy- pri MMK a pri Fakultnej nemocnici)
•	Technológia meniarne „D“ (Popradská ul.)
•	Modernizácia meniarne „E“ (stavebná – areál Bardejovská 6)
•	Rekonštrukcia meniarne „E“ (technológia – areál Bardejovská 6) 
 
Uvedený prevod sa realizuje z dôvodu hodného osobitného zreteľa, ktorým je verejný záujem mesta Košice na majetkovoprávnom usporiadaní nehnuteľností, ktoré sú vo vlastníctve DPMK, a.s. a ktoré je potrebné získať do vlastníctva mesta Košice za účelom získania finančných prostriedkov z Operačného programu Doprava na oprávnené aktivity v rámci projektov zameraných na podporu rastu výkonov verejnej hromadnej osobnej dopravy 

2

v oblasti koľajovej dopravnej infraštruktúry, konkrétne na projekty „Stavba IKD, Trať Námestie Maratónu Mieru – Staničné námestie“ a „Modernizácia električkových koľají v meste Košice“ .  

	MUDr. Richard Raši, PhD., MPH	
	primátor mesta Košice
	Podpísal dňa: 22.04.2014

Za správnosť:	Ing. Pavol Lazúr

		Ing. Juraj Tache

Zapisovateľka: Blanka Lukáčová

Mesto Košice

Oznámenie o oprave chyby

v uznesení MZ č. 972 z XXIV. rokovania Mestského zastupiteľstva v Košiciach dňa 
14. apríla 2014 „Prevod nehnuteľností medzi mestom Košice a DPMK, a.s. z dôvodu hodného osobitného zreteľa formou zámeny bez finančného vyrovnania“

Podľa § 47 ods. 6 Rokovacieho poriadku Mestského zastupiteľstva v Košiciach opravujeme v uznesení formálnu chybu nasledovne:

v časti prevodu pozemkov registra KN-C parc. č. 1068, zastavané plochy a nádvoria s výmerou „52799 m2“ má byť správne uvedená výmera pozemku „52779 m2“.

V dôvodovej správe predloženého materiálu bola výmera parcely uvedená správne.

MUDr. Richard Raši, PhD., MPH
	          primátor mesta Košice

Za správnosť:   Ing. Pavol Lazúr
                         Ing. Juraj Tache

Košice 29.07.2014